### Beslutning

Odette Christoffersen, Vivian Winther, Stefan Andersen, William Carlsen og Karsten Ravn kunne tiltræde indstillingen med bemærkning om, at Magistratsafdelingen for Teknik og Miljø bemyndiges til i samarbejde med ansøger at bearbejde facade- udtrykket mod gaden.

 Julius Pedersen tog forbehold med henblik på en nærmere drøftelse i byrådsgruppen.

 Verner Poulsen var forhindret i at deltage i udvalgets behandling af sagen.

Tilladelse til at opføre ny bebyggelse i 4 etager med udnyttet tagetage til blandet bolig og erhverv

### Resumé

Der er søgt om at opføre ny bebyggelse i 4 etager med udnyttet tagetage på [adresse] 41 i en del af mellemrummet mellem forhuset på [adresse] og [adresse]Projektet opføres mod gavl i skel mod [adresse] men ikke mod gavl på forhusbebyggelsen på [adresse]. Dette efterlader en lysåbning til karréen og friholder den bevaringsværdige bebyggelse på [adresse] Natasja Frandsen for en sammenbygning.

 På grunden ligger i dag cykelparkering og en garage.

 Projektet ligger i lokalplan 338 i område B.

 Projektet forudsætter, at der meddeles dispensation fra bestemmelser i lokalplanen.

 En partshøring har medført en række indsigelser. I indsigelserne peges der hovedsagligt på lokalplanens bestemmelser om byggefelt og bebyggelsesprocent, indbliksgener, lysforhold, byggeriets arkitektur og placering samt gener og skader i forbindelse med byggeriet.

 Teknik og Miljø vurderer, at projektet tilfører gaden en merværdi, at projektet er tilpasset området, samt at det ikke medfører væsentlige indbliksgener, ændringer i lysforhold eller skyggegener, der rækker ud over, hvad der må forventes i midtbyen.

### Indstilling

At byrådet godkender det ansøgte projekt og bemyndiger Teknik og Miljø til at meddele de fornødne tilladelser og dispensationer.

### Sagens forløb

30-07-2015 Borgmesterens Afdeling
Fremsendes til Magistraten.

 Borgmesterens Afdeling har ingen bemærkninger til indstillingen
 03-08-2015 Magistraten
Fremsendes til [adresse] med bemærkning, at Magistraten i mødet den 3. august 2015 anbefaler, at byrådet tiltræder Magistratsafdelingen for Teknik og Miljøs indstilling af 26. juni 2015.

 Conny Olesen kan ikke tiltræde indstillingen.

 Rådmand Gunnar Larsen deltog ikke i sagens behandling.
 12-08-2015 [adresse]
Fremsendes til Teknisk Udvalg til behandling i henhold til beslutning i byrådets møde den 12. august 2015.
 17-08-2015 Teknisk Udvalg
Odette Christoffersen, Vivian Winther, Stefan Andersen, William Carlsen og Karsten Ravn kunne tiltræde indstillingen med bemærkning om, at Magistratsafdelingen for Teknik og Miljø bemyndiges til i samarbejde med ansøger at bearbejde facade- udtrykket mod gaden.

 Julius Pedersen tog forbehold med henblik på en nærmere drøftelse i byrådsgruppen.

 Verner Poulsen var forhindret i at deltage i udvalgets behandling af sagen.
 26-08-2015 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 26. august 2015 har vedtaget Magistratens indstilling i overensstemmelse med erklæring fra Teknisk Udvalg af 19. august 2015.
 Enhedslisten De Rød-Grønnes byrådsgruppe kunne ikke tiltræde indstillingen.